KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. június 19-i ülésére)

TÁRGY: A VIZIKÖZMŰBŐL SZOLGÁLTATOTT IVÓVÍZÉRT, ILLETŐLEG A VIZIKÖZMŰ ÁLTAL BIZTOSÍTOTT SZENNYVÍZ-ELVEZETÉSÉRT, SZENNYVÍZTISZTÍTÁSÉRT ÉS KEZELÉSÉRT FIZETNDŐ DÍJAKRÓL SZÓLÓ 2/1994. (II. 3.) ÖNK. RENDELET HATÁLYON KÍVÜL HELYEZÉSE.
Az Országgyűlés a víziközmű - szolgáltatással kapcsolatos alapvető jogok és kötelezettségek meghatározása, a nemzeti víziközmű-vagyon védelme, a víziközmű~szolgáltatási ágazatokban a fenntartható fejlődés, az ivóvízkincs kíméletét szolgáló célok teljesülése, a fogyasztóvédelem széleskörű érvényesülését szolgáló víziközmű-szolgáltatási feltételek biztosítása, valamint a mindezek megvalósítását biztosító, az objektív átlátható és egyenlő bánásmód követelményének megfelelő szabályozás kialakítása érdekében, összhangban az Európai Unió e tárgykörben érvényesülő követelményeivel megalkotta a víziközmű - szolgáltatásról szóló 2011. évi CCIX. törvényt. (a továbbiakban: Vktv.) A törvény értelmében az önkormányzatok Képviselő-testülete nem rendelkezik 2012. január l. napjától a víziközmű-szolgáltatás területén alkalmazható szolgáltatási díjak hatósági ár megállapító jogkörével.
A Vktv. 65. § (1) bekezdése szerint a felelős miniszter rendeletben állapítja meg a közműves ivóvízellátás, a szennyvízelvezetés és - tisztítás díját.
A Vktv. 74. § (2) bekezdésének 3. pontja alapján felhatalmazást kapott a miniszter, hogy rendeletben állapítsa meg a víziközmű-szolgáltatás díjait és azok alkalmazásának kezdő időpontját. 

A Vktv. 93. § (2) bekezdése hatályon kívül helyezte az árak megállapításáról szóló 1990. évi LXXXVII. törvény (a továbbiakban: Ártv.) mellékletének I. legmagasabb ár – A) termékek - B) szolgáltatások alpontjában foglalt táblázat 05511 SZTJ) szolgáltatásszámú (az önkormányzati tulajdonú víziközműből szolgáltatott ivóvíz díja) megnevezésű sorát, valamint a 18111-1-2 (SZTJ) szolgáltatásszámú (az önkormányzati tulajdonú víziközmű által biztosított szennyvízelvezetés, szennyvíztisztítás és- kezelés díja) megnevezésű sorát.

Fenti rendelkezések hatályon kívül helyezésével megszűnt a helyi önkormányzat felhatalmazása az önkormányzati tulajdonú víziközmű által biztosított ivóvíz, szennyvízelvezetés, szennyvíztisztítás és- kezelés díjának meghatározására. Az Ártv. ezen rendelkezései 2012. január 1. napjától nem alkalmazhatóak. 

A fentiek alapján javasolom, hogy a Képviselő-testület a víziközműből szolgáltatott ivóvízért, illetőleg a víziközmű által biztosított szennyvíz-elvezetésért, szennyvíztisztításért és kezelésért fizetendő díjakról szóló 2/1994. (II. 3.) önkormányzati rendeletét a rendelet-tervezetben foglaltak szerint helyezze hatályon kívül.
Kiskőrös, 2013. június 10.

Domonyi László sk.

polgármester

KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

…../2013. (      ) önk. rendelete

A víziközműből szolgáltatott ivóvízért, illetőleg a víziközmű által biztosított szennyvíz-elvezetésért, szennyvíztisztításért és kezelésért fizetendő díjakról szóló 2/1994. (II. 3.) önk. rendelet hatályon kívül helyezéséről

Kiskőrös Város Önkormányzatának Képviselő-testülete a jogalkotásról szóló 2010. évi CXXX. Törvény 10. § (2) bekezdésben meghatározott felhatalmazás alapján, az Alaptörvény 32. cikk (2) bekezdésében meghatározott feladatkörben eljárva a következőket rendeli el: 

1. §
Hatályát veszti Kiskőrös Város Önkormányzata Képviselő-testületének a víziközműből szolgáltatott ivóvízért, illetőleg a víziközmű által biztosított szennyvíz-elvezetésért, szennyvíztisztításért és kezelésért fizetendő díjakról szóló 2/1994. (II. 3.) önkormányzati rendelete. 

2. §
Ez a rendelet a kihirdetését követő napon lép hatályba, és a hatályba lépést követő napon hatályát veszti.

